ACREDITAREA JURNALIŞTILOR INDEPENDENŢI ÎN PARLAMENTUL EUROPEAN ŞI ÎN STATE MEMBRE ALE UE

ABSTRACT

Din punct de vedere professional, jurnaliştii independenţi sunt consideraţi ca făcând parte din aceeaşi categorie a jurnaliştilor profesionişti, cu aceleaşi drepturi şi îndatoriri, diferenţa manifestându-se în  modul în care îşi desfăşoară activitatea (unii sunt salariaţi, angajaţi prin contract de muncă, aflaţi în relaţii de subordonarea cu un organ de presă; alţii îşi exercită profesia autonom sau prin alte tipuri de contracte).

Un raport al Federaţiei Internaţionale a Jurnaliştilor din anul 2003, sublinia că numărul jurnaliştilor independenţi este în continuă creştere, dar cu o situaţie dificilă din punct de vedere economic, dar şi ca încredere acordată. În acest context, au fost iniţiate măsuri pentru îmbunătăţirea statutului jurnaliştilor independenţi.

În Belgia, unul din cinci jurnalişti este independent. În anul 2008, din 5658 de jurnalişti, 1030 aveau statut de independent. La nivel european, din cei peste 300.000 de jurnalişti existenţi în anul 2003, 100.000 erau independenţi.

Recent a fost elaborată o chartă a jurnaliştilor independenţi în care se recunoaşte, în mod principial, statutul acestora.

PARLAMENTUL EUROPEAN

Procedura de acreditare a jurnaliştilor în Parlamentul European este diferenţiată pe cele două paliere de funcţionare a presei, presa scrisă şi presa audiovizuală, pentru care este necesară o acreditare ce urmează o procedură specială, dar şi pe tipul de acreditare a corespondenţilor de presă în funcţie de perioada pentru care aceasta se solicită. 

Astfel, la nivelul Parlamentului European, potrivit dispoziţiilor în vigoare privind acreditarea jurnaliştilor, în funcţie de perioada pentru care se acordă, există două tipuri de acreditare:
1. Acreditare permanentă;

2. Acreditare temporară (valabilă pentru o anumită reuniune/sesiune/ eveniment).

I. Acreditarea pentru presa scrisă (inclusiv presa scrisă TV, radio şi on-line)

1. Acreditarea permanentă 
În cazul în care jurnalistul nu îndeplineşte condiţiile necesare pentru încadrarea în regimul comun al instituţiilor
, Parlamentul acordă o acreditare permanentă valabilă doar pentru Parlamentul European. Aceasta este valabilă pentru toate cele trei locuri de desfăşurare a activităţii Parlamentului (Bruxelles, Luxemburg, Strasbourg)
.

Legitimaţia de acreditare facilitează accesul în clădirile Parlamentului şi oferă dreptul la:

- informaţii;

- un spaţiu de lucru într-un loc special destinat;

- acces la aparatura de înregistrare şi montaj a Parlamentului;

- utilizarea parcării;

- alte facilităţi oferite presei de către Parlament.

Regulamentul pentru acreditarea jurnaliştilor în Parlamentul European stipulează că o acreditare de presă este conferită jurnaliştilor, cameramanilor şi fotografilor pe baza unei recomandări a unei comisii consultative de acreditare formată din reprezentanţi ai Serviciului de Presă al Parlamentului European
, Asociaţiei Presei Internaţionale (IPA)
 şi Asociaţiei Europene a Jurnaliştilor Parlamentari (EPJA). De asemenea, informaţiile prevăzute de dispoziţiile Regulamentului privind acreditarea presei la Parlamentul European
 furnizate de solicitant sunt transferate şi procesate la nivelul Unităţii de Securitate a Parlamentului European. Orice document suplimentar solicitat de această structură trebuie pus la dispoziţia acesteia, cu excepţia cazului în care există dispoziţii contrare. Jurnalistul are drept de acces la datele furnizate, drept de rectificare a acestora şi drept de exercitare a unei căi de atac asupra deciziei acestui for la Autoritatea Europeană pentru Protecţia Datelor (European Data Protection Supervisor)
. 
În cazul jurnaliştilor independenţi, documentele în baza cărora se face acreditarea permanentă sunt:
· un formular special, completat de jurnalistul care solicită acreditarea
;

· o cerere de acreditare în original, semnată de directorul organizaţiei unde jurnalistul independent lucrează, care să ateste că jurnalismul este profesia care asigură venitul solicitantului şi că acesta este ziarist independent care tratează în special subiecte legate de activitatea Parlamentului European, pentru care este necesar accesul frecvent la facilităţile de presă ale Parlamentului European.

De asemenea, solicitantul trebuie să prezinte dovezi în sprijinul statutului de jurnalist pe care îl deţine:
· mapa de presă (articole publicate);

· dovezile care atestă achitarea impozitelor, taxelor şi cotizaţiilor aferente profesiei de jurnalist (care trebuie să fie neechivoce şi să probeze faptul că aceste taxe nu sunt achitate în legătură cu desfăşurarea unor activităţi de alt tip);

· dovezi suplimentare, ca de exemplu documente oficiale care conţin referiri la activitatea profesională sau o legitimaţie de presă valabilă, emisă în ţara de origine. 

În cazul în care ziaristul este cetăţean al unui stat membru al Uniunii Europene, solicitantul trebuie să prezinte cartea de identitate sau paşaportul emis de autorităţile statului membru. Dacă solicitantul are altă cetăţenie, este necesar paşaportul emis de autorităţile statului de origine.

De asemenea, este necesară o fotografie tip paşaport. 

Cu excepţia cazurilor în care dispoziţiile în vigoare prevăd în mod explicit altfel, documentele la care s-a făcut anterior referire pot fi prezentate şi sub formă de fotocopii ale documentelor originale. 
Acreditarea are valabilitate pentru o perioadă de un an şi poate fi reînnoită. 

Comisia de acreditare se întruneşte cu regularitate pentru a analiza solicitările formulate, pe baza documentelor primite. Aceasta verifică autenticitatea documentelor şi are dreptul de a solicita orice document suplimentar considerat necesar.

Parlamentul European are dreptul de a retrage legitimaţia de acces pentru oricare jurnalist sau tehnician media al cărui comportament a generat incidente care au afectat buna funcţionare a şedinţelor de presă, reuniuni de informare, conferinţe de presă organizate de Parlamentul European sau orice altă activitate a Parlamentului European. Procedura de retragere a acreditării, astfel cum a fost stabilită de Biroul Parlamentului European, se aplică în mod egal jurnaliştilor din audiovizual şi fotoreporterilor. 
2. Acreditările temporare

Jurnaliştii profesionişti fără acreditare permanentă pot avea acces în Parlament prin Centrul de Presă al Parlamentului European, în baza următoarelor documente:
· copie după cartea de identitate;

· copie după legitimaţia de jurnalist;

· un document echivalent semnat de directorul trustului media sau al organizaţiei profesionale a jurnaliştilor unde solicitantul este înscris.

II. Acreditarea specială pentru presa audiovizuală

1. Acreditarea permanentă

Jurnaliştii din presa audiovizuală acreditaţi la PE sunt cameramanii, inginerii de sunet şi fotografii.

Acreditarea pentru jurnaliştii din audiovizual este valabilă doar pentru sediile Parlamentului European de la Strasbourg şi Bruxelles. 

Pentru a putea circula în aceste sedii ale Parlamentului European cu material audiovizual şi a primi autorizaţia de a filma şi a face fotografii, echipele de televiziune şi fotografii trebuie să depună o solicitare
 în acest sens la persoana responsabilă cu presa audiovizuală în cadrul Unităţii Audiovizual a PE. 

Ei primesc o copie după normele pe care trebuie să le respecte şi semnează un angajament prin care acceptă să se conformeze acestora. 

Prin decizia Biroului PE din 7 septembrie 2005 au fost aprobate normele aplicabile fotografilor şi operatorilor TV care îşi desfăşoară activitatea în sediile de la Strasbourg şi de la Bruxelles ale Parlamentului European
. 
Potrivit acestor norme, filmarea, fotografierea şi înregistrările audio sunt permise cu respectarea următoarelor condiţii:

a) Interiorul sălii de plen

În timpul sesiunilor, operatorii TV şi fotografii au acces în galeriile de presă special rezervate numai dacă au obţinut un permis special T (cu acces la tribună), valabil pe toată durata sesiunii, eliberat de Unitatea Audiovizual din PE.

Utilizarea flash-urilor sau luminilor suplimentare este strict interzisă.

b) Alte spaţii

Filmarea, fotografierea şi înregistrările audio sunt permise:
· la toate conferinţele de presă;

· în sălile de reuniuni, cu autorizaţia prealabilă a preşedintelui de şedinţă şi a majorităţii membrilor prezenţi;

· în birourile deputaţilor, cu autorizaţia prealabilă a deputatului în cauză şi numai în prezenţa acestuia; deputatul trebuie să elibereze pentru jurnalist un formular de acces
, completat; 

· în holul de acces, în spaţiile din apropierea sălii de plen, coridoare şi alte spaţii deschise publicului, cu excepţia cazurilor în care deputaţii nu exprimă o opinie contrară. 
Filmatul şi fotografierea sunt strict interzise:
· în baruri şi restaurante;

· în proximitatea echipamentelor de securitate instalate la intrările în clădiri (Strasbourg şi Bruxelles);

· în locurile şi birourile rezervate serviciilor pentru deputaţi, inclusiv cele alocate desfăşurării operaţiunilor financiare pentru membrii PE.

Echipele TV, fotografii şi persoanele care îi însoţesc au obligaţia de a respecta demnitatea şi intimitatea tuturor persoanelor aflate în clădire.

Utilizarea echipamentelor de înregistrare audio şi a camerelor ascunse este interzisă.
Orice propunere a unui Chestor al Parlamentului, a unui membru al Serviciului de Presă al PE sau a Serviciului de Securitate al PE privind retragerea acreditării interinstituţionale a unui jurnalist va urma procedura prevăzută pentru retragerea acreditării interinstituţionale stabilită de Parlament, Consiliu, Comisie şi Asociaţia Presei Internaţionale.
Art. 6 al normelor aplicabile jurnaliştilor care lucrează în audiovizual prevede că pentru jurnaliştii care nu deţin acreditare permanentă la instituţiile europene se aplică sancţiuni în cazul nerespectării dispoziţiilor interne, după cum urmează:

În cazul încălcărilor grave ale acestor norme, o comisie formată dintr-un Chestor al Parlamentului, un membru al Serviciului de presă al PE şi un membru al asociaţiei de presă din care jurnalistul face parte poate interzice fotografilor, membrilor echipelor TV sau trusturilor de presă pentru care aceşti jurnalişti lucrează, să fotografieze, să filmeze sau să înregistreze în clădirea Parlamentului pentru o perioadă de până la 3 luni. În cazul în care jurnalistul recidivează în fapta sa, comisia poate interzice activitatea acestora în clădirea Parlamentului pentru o perioadă de până la 2 ani. Decizia va fi luată numai după audierea persoanei în cauză. Jurnalistul are dreptul să se disculpe prin prezentarea unui punct de vedere justificativ legat de faptele săvârşite. 

DANEMARCA

Conform Regulamentului privind accesul presei în cadrul clădirii Parlamentului (Folketing)
, nu este nevoie de nici o formă de acreditare pentru jurnalişti în afara unei legitimaţii de presă din partea postului TV sau instituţiei de presă pe care aceştia o reprezintă. Legitimaţia trebuie purtată într-un loc vizibil pe perioada şederii în cadrul Parlamentului. 

Jurnaliştii, a căror principală activitate o reprezintă sfera de lucru a Parlamentului şi care trebuie să aibă acces zilnic în clădire, pot solicita autorităţilor competente acordarea unui permis de acces privilegiat. Cererea pentru acest tip de permis trebuie înaintată autorităţilor în luna iulie a fiecărui an, conducerea Parlamentului fiind cea care decide acordarea acestuia.
FRANŢA 
Departamentul pentru presă este unitatea administrativă care asigură relaţia Adunării Naţionale cu presa
. El asigură primirea jurnaliştilor, secretariatul Comisiei care acordă acreditările permanente, acordă acreditările temporare şi se ocupă de cererile de autorizare de filmare şi de realizare a unor reportaje. A doua misiune a acestui departament este aceea de a informa jurnaliştii în legătură cu activitatea Adunării Naţionale.

Acreditarea jurnaliştilor pe lângă Adunarea Naţională, pentru accesul în sediul Adunării, este eliberată ca răspuns al unei cereri depuse la Biroul de Presă.

Acreditările permanente se acordă organelor de presă care urmăresc în mod permanent lucrările parlamentare, de către o Comisie care se reuneşte o dată pe an pentru examina cererile de acreditare.

Conform articolului 29, Titlul IV, din Instrucţiunile generale ale Biroului Adunării Naţionale pentru aplicarea unor dispoziţii ale Regulamentului Adunării Naţionale (Instruction Générale du Bureau de l’Assemblée Nationale), din Comisia de acreditare a organelor de presă franceze sau străine fac parte chestorii, preşedintele delegaţiei Biroului responsabil de comunicare, preşedintele şi secretarul general al Asociaţiei jurnaliştilor parlamentari, directorul general al Federaţiei naţionale a presei franceze, preşedintele Federaţiei franceze a agenţiilor de presă, preşedinţii Asociaţiei presei străine şi Asociaţiei presei anglo-americane. 

Comisia are misiunea de a elabora sau preciza regulile de acordare a acreditărilor, se pronunţă asupra cererilor de acreditare sau asupra suspendării unor legitimaţii de presă necorespunzătoare regulilor fixate de Comisie. În mod excepţional, Comisia poate retrage acreditarea unui organ de presă, în condiţiile în care nu sunt respectate criteriile de acreditare.

Comisia acordă acreditările permanente după următoarele criterii:
· Comisia acreditează organe de presă, nu jurnalişti independenţi;

· Sunt acreditate organele de informare care au o periodicitate şi o difuzare suficientă, ai căror jurnalişti sunt titularii unor legitimaţii de presă (carte de presse) şi urmează regulat lucrările Adunării;

· În ceea ce priveşte presa străină, acreditarea organelor de presă este, în principiu, subordonată acordului prealabil obţinut de asociaţia de presă străină, prin intermediul Ministerului Afacerilor Externe care acreditează jurnaliştii străini.

Acreditările temporare, punctuale, sunt acordate, la cerere, de către Biroul de presă, jurnaliştilor care nu au o acreditare permanentă şi care doresc să aibă acces, temporar, în sediul Adunării. Pentru acordarea acreditărilor temporare se cere fie legitimaţia de jurnalist profesionist (carte de presse professionnelle), fie acreditarea acordată de Ministerul de externe, fi o atestare din partea redacţiei, pentru colaboratorii nepermanenţi ai unui organ de presă (jurnalişti independenţi/ pigistes, stagiari etc.).

GERMANIA
Bundesrat-ul eliberează acreditări pentru o zi, pe baza deciziei Biroului de presă. Bundesratul recunoaşte şi acreditările aprobate de Bundestag şi Biroul de presă federal. Acreditarea pentru o zi se eliberează jurnaliştilor aparţinând unui organ de presă care, la rândul său, este acreditat în urma unor verificări de securitate. Acreditarea anuală se obţine în aceleaşi condiţii. Acreditarea pentru întreaga legislatură poate fi obţinută de jurnaliştii care, în mod regulat, informează asupra politicii federale, în următoarele condiţii:

· să publice 24 de articole în cotidiene sau 3 articole în periodice sau 10 publicări foto, 9 emisiuni la radio sau 6 emisiuni la televiziune pe parcursul a trei luni de zile, sau

· să fie membru al Conferinţei de presă federale (asociaţie a jurnaliştilor care transmit şi informează, în mod regulat, asupra politicii federale).

Pentru obţinerea acreditării ziariştii trebuie să completeze un formular care cuprinde numele, prenumele, data şi locul naşterii, ziarul sau trustul de presă la care aceştia sunt angajaţi, numărul legitimaţiei de presă pe care, în mod obligatoriu, trebuie să o deţină. 

Pentru activitatea în Bundestag, ziariştii au nevoie de un permis de presă, eliberat de Biroul de presă al Bundestag‑ului. Acreditarea acordată de către Guvern nu este valabilă. În acest caz, pe lângă acreditarea pentru o perioadă limitată – o zi – este valabilă şi acreditare pentru un an, acordată de către Biroul de acreditare. Pentru obţinerea acesteia, ziariştii trebuie să completeze un formular, care cuprinde următoarele date: nume, prenume, data şi locul naşterii, organul de presă la care este angajat sau în numele căruia funcţionează, numărul legitimaţiei de presă. Decizia aparţine Biroului de presă care are obligaţia de a efectua şi verificările de securitate (cazier, apartenenţa la organizaţii cu caracter terorist etc.). De obicei, procedura este una rapidă, iar jurnaliştii primesc acreditarea într-un timp foarte scurt.

LITUANIA
Conform Regulamentului privind ordinea interioară în cadrul clădirii Parlamentului (Seimas)
, procedura acreditării reprezentanţilor mass-media intră în competenţa Biroului de Relaţii Publice al Departamentului de Comunicare.
Acreditarea se va acorda acelor jurnalişti, a căror activitate profesională presupune furnizarea informaţiilor privind activitatea parlamentară către instituţia de presă pe care o reprezintă. 
· Ziariştii trebuie să pună la dispoziţia Biroului de Relaţii Publice următoarele documente în vederea obţinerii acreditării permanente:

· fotografie digitală conform normelor de identificare stabilite de către Ministerul de Interne;

· confirmarea instituţiei care le-a solicitat acreditarea pentru respectiva sesiune parlamentară.
În cadrul formularului de acreditare trebuie specificat numele, adresa, e‑mail-ul, telefonul şi fax-ul instituţiei de presă pe care o reprezintă jurnalistul precum şi toate datele de contact ale jurnalistului care urmează să fie acreditat.

Biroul de Relaţii Publice va acorda jurnaliştilor o acreditare permanentă în termen de 10 zile de la depunerea cererii de acreditare alături de toate celelalte documente solicitate de către structurile de specialitate ale Parlamentului. Acreditarea permanentă va fi acordată pe o perioadă de maxim 12 luni, fiind refăcută la începutul fiecărui an.
Jurnaliştii, care nu au primit acreditarea permanentă, vor putea trimite Biroului de Relaţii Publice o cerere motivată, confirmată de către directorul instituţiei de presă pe care o reprezintă, pentru obţinerea unei acreditări provizorii (pentru o zi). În acest caz, Biroul de Relaţii Publice va transmite o cerere către Biroul de Acces al Departamentului de Protecţie al Ministerului de Interne din cadrul Parlamentului pentru acordarea unui permis de acces pentru o zi jurnalistului. 
Jurnaliştii, care primesc un permis de acces pentru o zi în cadrul clădirii Parlamentului, beneficiază de aceleaşi drepturi ca şi jurnaliştii cu acreditare permanentă. 
REGATUL UNIT AL MARII BRITANII ŞI IRLANDEI DE NORD

Sistemul de acreditare în Parlamentul britanic (Camera Comunelor şi Camera Lorzilor) are în vedere doar societăţile mass-media şi nu conţine prevederi privind acreditarea jurnaliştilor de tip freelancer. După adoptarea Terrorism Act (2000), acreditările jurnaliştilor s-au realizat în condiţii mult mai stricte şi doar pentru jurnalişti recunoscuţi, angajaţi în cadrul companiilor şi societăţilor care au un profil de activitate legat de mass-media.

Pe de altă parte, Parlamentul Scoţiei are un sistem de acreditare şi pentru freelanceri. Solicitantul unei acreditări trebuie să demonstreze că activitatea desfăşurată poate să fie folosită de o companie de ştiri. În acest sens, pentru obţinerea acreditării este necesară o scrisoare de recomandare a unui editor de ştiri / redactor - şef / editor imagine sau echivalent, care îşi desfăşoară activitatea în mass-media.

Există două tipuri de acreditări: permanentă şi pentru o zi / durata unui eveniment. 

Actele necesare pentru acreditarea de o zi / durata unui eveniment sunt următoarele:

- unul din cele două documente: 

· permis de conducere;

· paşaport, valabil pe teritoriul Marii Britanii; 
- două din următoarele documente: 

· declaraţie de venit bancară sau carte de credit;

· factură de utilităţi; 

· dovada plăţii de taxe şi impozite sau copie după registrul de impozite.

Toate persoanele acreditate trebuie să respecte prevederile Codului de conduită al Parlamentului Scoţiei pentru jurnalişti şi personalul care îşi desfăşoară activitatea în mass-media. Indiferent de tipul de acreditare există zone stricte de acces, vizită, interviuri, filmări, etc.

Solicitările pentru acreditare se depun la Direcţia pentru relaţia cu mass-media. 

Conducerea Parlamentului Scoţiei îşi rezervă dreptul de a retrage acreditările în cazul în care sunt încălcate prevederile Codului de conduită. 

SLOVACIA 

Nu există prevederi speciale privind acreditarea jurnaliştilor de tip freelancer. Jurnaliştii cu o activitate relevantă în mass-media pot obţine următoarele tipuri de acreditare:
· permanentă, eliberată de Departamentul pentru relaţia cu mass-media şi publicul, pentru o durată egală cu durata mandatului parlamentar;

· temporară, pentru una sau mai multe zile, care se obţine prin completarea unui formular la intrarea în clădire pentru eliberarea cardului de acces.

Solicitarea pentru obţinerea acreditării trebuie însoţită de o fotografie color, act de identitate valabil, mapa profesională.

Conducerea Consiliului Naţional (Parlamentul) îşi rezervă dreptul de a retrage acreditarea jurnaliştilor ce nu desfăşoară o activitate specifică. Datele cu caracter personal ale jurnaliştilor, stocate de Departamentul pentru relaţia cu mass-media şi publicul, sunt şterse odată cu retragerea acreditării. 
SLOVENIA
Potrivit pct. 2 – Acreditările din prevederile privind Condiţiile de lucru pentru reprezentanţii media din Adunarea Naţională
, adoptate conform art. 102 (3) din Regulamentul Adunării Naţionale a Republicii Slovenia, reprezentanţii media a căror muncă în Adunarea Naţională are legătură cu activitatea acesteia pot intra în incinta Adunării Naţionale, urmări lucrările ei şi lucra la sediul Adunării Naţionale pe baza acreditărilor acordate de Secretarul General la propunerea Direcţiei de Relaţii Publice, în urma cererii adresate de către colegiul de redacţie sau pe baza statutului profesiei de jurnalist independent.

Jurnaliştii independenţi primesc doar acreditări temporare, care se acordă în urma completării, semnării şi ştampilării de către editor a unui formular de acreditare elaborat de către Direcţia de Relaţii Publice. Jurnaliştii independenţi trebuie să-şi dovedească statutul prin prezentarea unui certificat de înscriere în registrul jurnaliştilor independenţi. 
Acreditările temporare sunt acordate pe durata unui an, sunt galbene şi au însemnul z press pentru jurnalişti.

Formularele de acreditare temporară sunt disponibile reprezentanţilor media la Direcţia de Relaţii Publice şi trebuie înapoiate acesteia. Formularele de acreditare sunt disponibile de asemenea la adresa web a Adunării Naţionale, la secţiunea Informaţie pentru media. 

Reprezentanţii media acreditaţi îşi obţin cardurile temporare la recepţie la fiecare intrare în Adunarea Naţională şi trebuie să le înapoieze la recepţie înainte de a părăsi clădirea. 
SUEDIA

Proceduri de acreditare la Parlamentul suedez - Riksdag
 

Toţi jurnaliştii, reporterii, fotografii, tehnicienii şi personalul care se ocupă cu întreţinerea echipamentelor tehnice utilizate de companiile mass-media trebuie să aibă o acreditare specială pentru a putea să lucreze în Parlament. 

Fiecare angajat al unei companii mass-media, trebuie să depună o cerere pentru acreditare la Secretariatul Parlamentului. Liber-profesionişti (freelancerii) se supun, de asemenea, aceloraşi norme privind acreditarea. 
Cererea de acreditare 

Persoanele ce solicită acreditarea trebuie să completeze un formular special de cerere şi să îl trimită Administraţiei Parlamentului. 

Departamentul de Informaţii analizează toate cererile primite, împreună cu Departamentul de Securitate. Cererile vor fi procesate cât mai curând posibil. Odată ce cererea de acreditare a fost acordată este nevoie de fotografia solicitantului. 

Acreditarea pentru personalul cu contract nedeterminat este valabilă timp de doi ani şi poate fi prelungită la cerere. Dacă contractul de muncă s-a încheiat acreditarea va fi retrasă. Pentru personalul cu contracte temporare sau pe perioadă determinată acreditarea se aplică pe aceeaşi perioadă. Liber-profesioniştii (freelancerii) se supun, de asemenea, aceloraşi norme privind acreditarea. 

Jurnaliştii acreditaţi îşi pot desfăşura activitatea în timpul şedinţelor Camerei şi a reuniunilor comisiilor parlamentare sau în cadrul conferinţelor de presă. 

De asemenea, jurnaliştii acreditaţi pot vizita toate spaţiile în care membrii Parlamentului au acces. 
ANEXA 1 – Formular solicitare acreditare de presă (2009)
[image: image1.wmf]
Direction de l'information et des medias
DEMANDE D'ACCREDITATION DE PRESSE 2009 / PRESS ACCREDITATION 2009

Nom et prénom / Name and surname : .........................………………………........

Organe de presse / Media  :  ................................………………………..................






                                      ___                ____

A. Journaliste/

O
presse écrite / written press 

  Journalist

O
presse TV / TV press





O
presse radio /radio press


O    presse on-line / on-line press                               PHOTO
B. Presse audiovisuelle/
O
caméraman / cameraman

   Audiovisual press 
O
preneur de son / sound engineer


O
photographe / photographer

___                 ___

Adresse professionnelle / Office address:

....................…………………………..………………..........….........

Téléphone :    ........................................    GSM / Mobile No.: ..............................…………….

No fax / Fax No.:   ........................................    E-mail  :  ...................................……….……….

Date et lieu de naissance / Date and place of birth  : ..............................…………………………………………….......…

Carte d'identité/         :   ................................. 
délivrée par / issued by  :   .................................

Passeport/ ID Card/Passport 

Carte professionnelle :  ..................................  délivrée par / issued by  :  ...................................

 /Press Card  

Date : ......………..........

                        Signature  : ..........................…………………...

Décision de la Direction des Médias :   Carte / Card  No :  …………......................................







 A :   ..……………........

Decision taken by the Directorate of the Media     

 B :   ...............................

                                         



 C :   ...............................

Instruction de faire la carte (Sécurité) / Decision taken by the Security Service: 

………………………………………………………

==================================================================


Carte faite le .........……….....  (Sécurité)/ Card made on ....................................(Security´)

A remettre ou en envoyer avec / To be handed or sent with the following documents :

· une photo / one photography

· une copie de votre carte d'identité/passeport / copy of your ID or the passport
· une copie de votre carte de presse nationale et une lettre du rédacteur en chef ou du directeur (siège) / copy of national press card and letter from the  editor 
· des articles de presse récemment parus / recently published articles


à 
Nicole CEUPPENS


PARLEMENT EUROPEEN


Direction Des Médias


Bureau PHS 0 A 23


Rue Wiertz


B-1047 Bruxelles

"The Press Room will use the information you supply to assess whether you can be accredited as a journalist, in accordance with the "Rules for press accreditation to the European Parliament".  The information supplied will be transferred to the Security Unit of the European Parliament.  In order for your application to be processed, you are required to supply all the information requested, unless indicated otherwise.  You have a right of access to your data and a right to correct any errors, as well as a right to have recourse to the European Data Protection Supervisor".

"La Salle de Presse évalue votre demande d'accréditation conformément aux règles applicables.  Les informations fournies sont transmises à l'Unité de Sécurité du Parlement européen.  Pour permettre le traitement de votre demande, veuillez fournir toutes les informations demandées, sauf indication contraire.  Vous avez un droit d'accès à vos données et un droit de rectification ainsi qu'un droit de recours au Contrôleur européen de la protection des données".

__________

Permanent accreditation requests are reviewed by the European Parliament Press Service in consultation with IPA (International Press Association) and EPJA (European Parliamentary Journalists' Association).

Les demandes d'accréditation permanente sont examinées par le Service de Presse du Parlement européen, qui sollicite  l'avis de l'API (Association de la Presse Internationale) et de l'AJPE (Association des Journalistes Parlementaires européens)

Anexa 2.1

Audiovisual Unit

Directorate General for Information

In conformity with the Rules governing photographers and television crews inside the buildings of the European Parliament in Brussels and in Strasbourg, I, the undersigned:

Name: ...........................................................................................

First name:.....................................................................................

TV station:.....................................................................................

Photo agency:................................................................................

confirm to have received a copy of these Rules and certify to comply with these during the period for which I have received a filming/photo permit.

Made in Brussels/Strasbourg

Date: .............................................................................................

Signature: ......................................................................................

Anexa 2.2

Subject: Access to the offices of Members of the European Parliament
Mr/Mrs/Ms ...............................................................................................,

Member of the European Parliament, has invited

(a) the following radio/TV crew: Station: ...............................................

Names:      (1) .........................................................................................

                  (2) .........................................................................................

                  (3) .........................................................................................

                  (4) .........................................................................................

                  (5) .........................................................................................

                      .........................................................................................

(b) the following photographer(s): Station/paper:

Names: ...............................................................................................

...............................................................................................

to visit his/her office, Building ........ No ........ on ....................................

                                           expected time: ............

Brussels, ......................

                   (date)                                                                  .......................................

                                                                                                          (signature)

To be sent in advance by fax to the audiovisual division: 032 (0)2 230 12 06






� http://www.europarl.europa.eu/pdf/Accreditations/Accreditation_en.pdf


� Acreditarea de presă pentru Parlamentul European este diferită de acreditarea interinstituţională, care conferă dreptul de lucru în Parlamentul European, Consiliu şi Comisie. Astfel, oricare dintre cele patru tipuri de acreditare pe lângă Comisia Europeană - permanentă, specială, temporară şi pentru stagii - obţinută pentru mediatizarea activităţilor acesteia, este valabilă şi egal recunoscută pentru accesul jurnaliştilor în Parlamentul European şi Consiliul Uniunii. Obţinerea unei acreditări pe lângă Comisia Europeană implică respectarea unor condiţii mai stricte şi suplimentare faţă de condiţiile de acreditare a unui jurnalist la Parlamentul European. 


� Sediul central al Parlamentului European se află la Strasbourg, unde au loc cele 12 şedinţe anuale în plen. Comisiile îşi desfăşoară lucrările la Bruxelles, iar în Luxemburg se află sediul Secretariatului General.


� Serviciul de presă al Parlamentului European include o echipă de ofiţeri de presă a căror sarcină este aceea de a-i ajuta pe jurnalişti şi de a le furniza informaţii cu privire la activitatea Parlamentului. Aceşti ofiţeri de presă sunt specializaţi pe anumite domenii şi limbi oficiale, astfel încât să acopere cât mai bine activităţile Parlamentului European şi să furnizeze informaţii jurnaliştilor din toate statele membre.


� http://www.api-ipa.eu/


� http://www.europarl.europa.eu/pdf/Accreditations/Accreditation_en.pdf


� http://www.edps.europa.eu/EDPSWEB/


� Anexa 1


� Anexa 2.1 – formular privind acceptarea condiţiilor şi 2.2. – formular privind accesul echipelor de radio/televiziune sau al fotografilor în biroul unui deputat all Parlamentului European. 


� � HYPERLINK "http://www.europarl.europa.eu/pdf/Accreditations/Recueil_4_4.4_586710_1_en.pdf" ��http://www.europarl.europa.eu/pdf/Accreditations/Recueil_4_4.4_586710_1_en.pdf�


 http://www.europarl.europa.eu/pdf/Accreditations/Recueil_4_4.4_586710_1_fr.pdf


� Modelul este prezentat în anexa 2.2.


� Regulament pus la dispoziţia membrilor ECPRD în cadrul solicitării nr.977 privind acreditarea jurnaliştilor în cadrul Parlamentelor. 


� � HYPERLINK "http://www.assembre-nationale.fr/connaissance/fiches_synthese/fiche.38.asp" ��http://www.assembre-nationale.fr/connaissance/fiches_synthese/fiche.38.asp� 


� � HYPERLINK "http://www.assembre-nationale.fr/connaissance/reglement_igb.asp" ��http://www.assembre-nationale.fr/connaissance/reglement_igb.asp� 


� � HYPERLINK "http://www3.lrs.lt/docs2/IMJNIEZR.PDF" ��http://www3.lrs.lt/docs2/IMJNIEZR.PDF�


� � HYPERLINK "http://www.dz-rs.si/index.php?id=298&type=98" ��http://www.dz-rs.si/index.php?id=298&type=98�


� http://www.riksdagen.se/default____56.aspx

